text: [{"text_idx": "#000001", "text": "Fiskaaling kannar laksatrivna\u00f0 a\u0301 har\u00f0balnum \u00f8kjum"}, {"text_idx": "#000002", "text": "- Ta\u00f0, sum vit vita er, at laksur hevur ta\u00f0 vi\u00f0 at svimja i\u0301mo\u0301ti ra\u0301kinum, ta\u0301 ta\u00f0 rekur hart. Spurningurin er so, hvussu hann ber seg at i\u0301 sto\u0301rari aldu"}, {"text_idx": "#000004", "text": "I\u0301 samstarvi vi\u00f0 norskt granskingarsamtak hevur Fiskaaling sett i\u0301 verk eina verk\u00e6tlan, i\u00f0 hevur til endama\u0301ls at kanna trivna\u00f0in hja\u0301 laksi, sum ver\u00f0ur settur u\u0301t a\u0301 har\u00f0balin ali\u00f8ki."}, {"text_idx": "#000006", "text": "Verk\u00e6tlanin nevnist \"Salmon and the Surf\u201d og sny\u0301r seg um, hvussu laksur tri\u0301vist og ber seg at i\u0301 alibru\u0301kum vi\u00f0 no\u0301gvari aldu. I\u0301 sto\u0301ran mun er verk\u00e6tlanin fi\u0301ggja\u00f0 av Exposed, sum er eitt norskt granskingarsamstarv, har granskingarstovnar og alifyrit\u00f8kur samstarva um at u\u0301tvega ny\u0301ggja vitan um aling a\u0301 har\u00f0balnum \u00f8kjum."}, {"text_idx": "#000007", "text": "Talan er um at eyglei\u00f0a laksin vi\u00f0 eitt nu\u0301 videoto\u0301lum og ekkoloddi og harvi\u00f0 fa\u0301a sta\u00f0fest, hvussu laksurin ha\u0301ttar s\u00e6r a\u0301 har\u00f0balnum \u00f8kjum i\u0301 mun til \u00f8ki, har h\u00f8g alda og streymur ikki hava so sto\u0301ra a\u0301virkan a\u0301 umhv\u00f8rvi\u00f0 hja\u0301 laksinum."}, {"text_idx": "#000008", "text": "- Ta\u00f0, sum vit vita er, at laksur hevur ta\u00f0 vi\u00f0 at svimja i\u0301mo\u0301ti ra\u0301kinum, ta\u0301 ta\u00f0 rekur hart. Spurningurin er so, hvussu hann ber seg at i\u0301 sto\u0301rari aldu. Fyribils halda vit, at hann svimur dju\u0301pri og kanska trunkar seg saman longur ni\u00f0ri i\u0301 sjo\u0301num, og hetta kann a\u0301virka trivna\u00f0in. Endama\u0301li\u00f0 er at skra\u0301seta atfer\u00f0ina hja\u0301 laksinum og eisini fa\u0301a sta\u00f0fest, hvussu trivna\u00f0in er, sigur A\u0301sa Johannesen, granskari a\u0301 Fiskaaling."}, {"text_idx": "#000009", "text": "Umframt video- og ekko\u0301lodskanningar ver\u00f0ur talan ver\u00f0ur um gera eina r\u00f8\u00f0 av \u00f8\u00f0rum eyglei\u00f0ingum. Eitt nu\u0301 i\u0301 mun til fja\u00f0raslit, ro\u00f0slutap, hvussu skjo\u0301tt laksurin svimur, um hann er i\u0301 eini st\u00f8\u00f0ugari torvu ella hevur lyndi til at spja\u00f0a seg, hvussu skjo\u0301tt hann veksur, og so framvegis."}, {"text_idx": "#000011", "text": "- Um so er, at laksurin trunkar seg saman i\u0301 botninum av aliringinum, ta\u0301 sto\u0301r alda er, kann ein loysn m\u00f8guliga vera at gera no\u0301tirnar i\u0301 aliringunum dju\u0301pri, so laksurin hevur ru\u0301m til at kava."}, {"text_idx": "#000012", "text": "Fyrireikingaarbei\u00f0i\u00f0 til kanningarnar hja\u0301 Fiskaaling er fari\u00f0 i\u0301 gongd, og sja\u0301lvt feltarbei\u00f0i\u00f0 fer at byrja i\u0301 vetur a\u0301 serliga u\u0301tsettum alibru\u0301ki i\u0301 F\u00f8royum. Enn er to\u0301 ikki endalig st\u00f8\u00f0a tikin til, hvar hetta ver\u00f0ur."}, {"text_idx": "#000017", "text": "Samla\u00f0a tali\u00f0 a\u0301 avlu\u0301singum li\u0301ti\u00f0 tengt at lu\u0301samarkvir\u00f0inum"}, {"text_idx": "#000019", "text": "Uppsjo\u0301varkipini komin inn at kroka"}]